નવી દિલ્હી: દેશભક્ત અને રાષ્ટ્ર વિરોધી જેવી બાબતોને લઈને ચાલી રહેલી ચર્ચા વચ્ચે કેન્દ્રીય માહિતી આયોગે (સીઆઈસી) ગૃહમંત્રાલયને એવા લોકોની યાદી જાહેર કરવા કહ્યું છે કે જેઓ રાષ્ટ્ર વિરોધી પ્રવૃત્તિઓના આરોપમાં તેમજ દેશદ્રોહના કેસમાં સંડોવાયેલા હોય. સીઆઈસીએ આ આદેશ મુરાદાબાદ સ્થિત પવન અગ્રવાલ દ્વારા કરવામાં આવેલી અરજી પર કર્યો છે. પવન અગ્રવાલે આરટીઆઈ હેઠળ વડા પ્રધાનના કાર્યાલય પાસે જેમને શહીદ અને રાષ્ટ્ર વિરોધી જાહેર કરવામાં આવ્યા હોય એવા લોકોની યાદી તૈયાર કરી છે. ત્યાર બાદ આ અરજી વડા પ્રધાનના કાર્યાલયે ગૃહમંત્રાલયને મોકલી આપી હતી.